Bakuno hidroelektrinė

Bakuno hidroelektrinė pastatyta Malaizijoje, Saravako valstijoje, užtvenkus Radžango upę (aukštupyje vadinamą Balui vardu). Tai didžiausia hidroelektrinė šalyje ir viena didžiausių Pietryčių Azijoje, turinti aštuonias 300 MW turbinas ir bendrą 2400 MW galią. Elektros gamyba pradėta 2011 m. rugpjūčio 6 d.Energy Boost From Bakun, The Borneo Post, 2011-08-06

Hidroelektrinės projektas sulaukia nemažai kritikos, labiausiai dėl to, kad po upės užtvenkimo vanduo užliejo apie 70 000 ha didelę biologinę įvairovę turinčio miško, į kitas vietas turėjo persikelti apie 10 000 žmonių, sunaikinti jų pragyvenimo šaltiniai, nesuteiktos tinkamos naujos gyvenimo sąlygos. Taip pat abejojama projekto ekonomine verte, nes Saravakas ir gretimos teritorijos turi pakankamai elektros energijos, todėl nėra paklausos gaminamai Bakuno hidroelektrinėje, o pats daugiau nei 2 mlrd. JAV dolerių kainavęs projektas įtariamas kaip korupcinis.Bakun Dam, International Rivers; tikrinta: 2012-07-22The Bakun Dam is Back, Harlan Thompson, Earth Island Journal, 2001First pictures from sealed-off Bakun dam zone reveal social and environmental disaster , World-Wire, 2012-02-22Malaysia’s Bakun Dam Slammed as Disaster, Jakarta Globe, 2011-11-02

 Šaltiniai 

 Nuorodos 


Kategorija:Hidroelektrinės
Kategorija:Malaizija